Vi har nok alle prøvet at bruge hinandens kontoer på diverse streamingstjenester, selvom vi alle ved, at det ikke er lovligt. Dog er det ikke i helt samme boldgade som den 35-årig mand, der tirsdag modtog sin dom i en sag omkring deling af ophavsretligt og beskyttet værker. I Retten I Aalborg er en 35-årig mand fra Nørresundby nemlig blevet idømt tre måneders betinget fængsel for netop at have medvirket i ulovlig deling af ophavsretligt beskyttede værker i form af film, tv-serier, bøger og mere. Det oplyser National enhed for Særlig Kriminalitet (NSK) i en pressemeddelelse. Derudover er den 35-årige samtidig dømt til at betale en erstatning på 298.660 kroner til Rettighedsalliancen. Den 35-årige har i en periode fra november 2020 til maj 2021 via sin virksomhed solgt adgang til og stillet såkaldte seedboxe til rådighed for brugerne på fildelingstjenesterne ”ShareUniversity”, ”Superbits” og ”Danishbytes.org”, der alle delte rettighedsbeskyttet materiale. Myndighederne tager krænkelser alvorligt Seedboxe kan i nogen grad skjule brugernes identitet og har andre fordele for de ulovlige fildelingstjenester, og i denne sag blev de benyttet til at dele mere end 3800 ophavsretbeskyttede værker på tjenesterne. Ud over fængselsstraffen har den dømte fået konfiskeret 300.000 kroner, som han havde modtaget som betaling fra brugere af tjenesterne. - Med en straf på tre måneders fængsel sendes der et signal om, at myndighederne tager krænkelser af ophavsretten alvorligt. Man risikerer at få en dom, hvis man deler eller faciliterer deling af ulovligt materiale, siger Jan Østergaard, der er specialanklager hos NSK.
Derudover er den 35-årige samtidig dømt til at betale en erstatning på 298.660 kroner til Rettighedsalliancen.